Bekkelaget kirke

Bekkelaget kirke er en langkirke fra 1923 som ligger på Bekkelaget i bydel Nordstrand i Oslo kommune, Oslo fylke.

Byggverket er i stein og har 420 plasser.

Bekkelaget menighet ble skilt ut fra Nordstrand menighet i 1913 og man begynte straks å planlegge oppføringen av en kirke. Kommunearkitekt Harald Bødtker tegnet kirken, som ble innviet 27. mai 1923.

Kirken har inngangspartiet mot nord og kor og apside i syd, tårnet ligger til siden for nordgavlen.

Innvendig har Enevold Thømt stått for all utsmykking og utstyr og kirken fremstår med et helhetlig preg.

Orgelet er et verk med 21 stemmer fra Robert Gustavsson orgelbyggeri og er fra 1986.

Kirken har to kirkeklokker fra Olsen Nauen Klokkestøperi.

I 1937 ble det anlagt en urnelund rundt kirken og i hjørnet av denne ble menighetshuset reist i 1970.

Litteratur 
 Oslo byleksikon

Eksterne lenker 
 Bekkelaget kirke hos Norske kirkebygg
 
 

Kirker i Oslo
Kirker i Søndre Aker prosti
Bekkelaget
Kulturminner i bydel Nordstrand
Norske kirker fra 1923
Harald Bødtker